
Selam alejkum!


Prije dvije godine završila sam u bolnici na psihijatriji, nisam bila luda, ali su me tako proglasili. Moji roditelji su me na svoju ruku podigli iz bolnice i odveli me kod nekog hodže da mi prouči rukju. On nije uzeo ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** nego crnu knjigu i iz nje je dugo učio, a ja sam se počela padati u nesvijest.  

Rekao je da je učenje gotovo, ali nisam bila dobro, počeo je pisati neku hamajliju i rekao da to moram imati stalno sa sobom. Pitao me za ime majke i oca, datum rođenja i dao mi neke ajete da jedan stavim u flasu od dva litra, a drugi u kantu od dvadeset litara vode.


Vodu iz flase trebam piti, a ovom vodom iz kante trebam se kupati sedam dana, a sedmi dan moram tu vodu odnijeti u stari mlin da samelje voda i da ću ozdraviti. Mi smo tako uradili i nakon dvije sedmice ja sam počela padati u nesvijest, otišla sam kod ljekara i saznala da imam epilepsiju. Sad me liječi jedan hadžija i, hvala Allahu, nakon njegove rukje osjećam se dobro, počela sam da nosim hidžab, udala sam se za budućeg hafiza, ako Bog da.


Možete li mi reći kako ću primijetiti da je ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** oslabio u meni i kako da se borim protiw sihirbaza koji mi je prvi komšija, koji pravi da rastavi mene i muža, pravi da nemamo djece? Iskreno vas molim za savjet! Allah vas nagradio!


* 
* 
* 
* 
* 
* 
* 

 
Kako da se zaštitim od komšije sihirbaza?

Alejkumus-selam!


Hvala Allahu koji vas je na vrijeme spasio od zla prokletog sihirbaza. Sve stvari koje ste naveli samo su dio onoga šta oni rade jadnim ljudima, ali muka i neznanje ljude tjera pa im idu. Isto tako hvala Allahu pa vas je uputio na Pravi put, da ste stavili hidžab i da se ***[namaz](https://pitajucene.com/search/Namaz/questions/ "Pretraži pitanja o namazu")*** obavlja i da imate vjerski bračni život.


Što se tiče pitanja kako ćete znati da je džinn u vama oslabio, ovo su neki od znakova: psihički si stabilnija, bolje razmišljaš, nema bolova u tijelu ili su oslabili, bolje se spava, nema ružnih snova, nema umišljanja, povećana ljubav prema ibadetu, prema mužu, raspoložena i sl.


Što se tiče drugog dijela pitanja, Allah zna da li vama baš vaš komšija pravi, za to se moraju imati jaki dokazi, ali nebitno, najbolja zaštita je namaz, učenje Kur’ana (10 stranica dnevno), obavezno jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***, biti često pod abdestom, učenje i slušanje sure El-Bekare u kući.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


